GT Ligako 2025eko denboraldia

**GT Ligako 2025eko denboraldia** Galiziako Traineruen Liga edo Ipar-mendebaldeko Traineruen Liga arraun lehiaketaren hogeita bigarren denboraldia izan zen. Hiru mailako txapelketak ekainaren 28an hasi ziren Vigoko itsasadarrean; emakumeen lehia eta gizonen A Liga abuztuaren 24an amaitu ziren Moañan eta gizonen B Liga, aldiz, uztailaren 27an Bueun. Denboraldi honetan 26 estropada jokatu ziren (11na emakumeen eta gizonen goreneko mailetan, eta 5 bigarren mailan) eta 2020. urtetik lehen aldiz Teresa Herrera Bandera ospetsua txapelketatik kanpo utzi zuten. Guztira, 26 ontzi aritu ziren arraunean (aurreko denboraldian baino bat gehiago): 10 emakumeen ligan, 11 gizonen lehen mailan eta 5 bigarrenean.

Hirugarren urtez jarraian, Chapela elkartea izan zen emakumeen ligako txapelduna. Redondelako neskek nagusitasun osoz irabazi zuten garaikurra eta, guztira, 107 puntu eta jokoan izan ziren 11 banderetatik 9 eraman zituzten herrira, horien artean etxekoa bera. Dena dela, Chapelak ezin izan zuen denboraldia borobildu eta igoera play-offean ez zuen 2026ko Euskotren Ligan arraun egiteko txartela lortu. Txapeldunordea, bestalde, Tirán izan zen; *Pabliño* ontziko arraunlariek 51 puntu eta bi bandera lortu zituzten. Ohorezko txanda, azkenik, Amegrovek eta Cabo da Cruzek osatu zuten.

Gizonen A ligako txapelduna ere Chapela arraun elkartea izan zen; bi txapelketak (gizonena eta emakumeena) urte berean irabazi zituen lehen elkartea izan zen. 

Bigarren mailari dagokionez, azkenik, A Cabana Ferrolek txapelketa nagusitasun osoz irabazi zuen. *Albatros* ontziko mutilek jokoan izan ziren 5 estropadak irabazi zituzten eta hurrengo denboraldian Galiziako Traineruen Ligako goreneko mailan arituko dira.

## A Liga 
### Partaideak 
Hogeita bigarren denboraldian, 11 izan ziren A Ligan arraun egin zuten elkarteak; horietatik 5 pontevedrarrak ziren, 4 coruñarrak eta azkena, aldiz, asturiarra. 

Denboraldi honetan A Ligan arraun egin ez zuten taldeak, aldiz, A Cabana Ferrol, Ares, Cedeira eta Rianxo izan ziren. Alde batetik, Cedeirak (2024ko B Ligako txapeldunak) eta Rianxok (5. postua lortu zuenak) ez zuten talderik osatzea lortu eta ontziak lehorrean utzi behar izan zituzten. Aresko mutilek, bestetik, TKE Ligan aritu ziren arraunean, iaz igoera kanporaketan goreneko mailan aritzeko txartela irabazi zutelako. Azkenik, A Cabana Ferrolek, Mugardos taldearekin zuen elkarlanari amaiera eman zion eta 2025ean B Ligan aritu zen.

# Mugardosek A Cabana Ferrolgo arraun elkartearekin batera parte hartu zuen 2024ko denboraldian. Boiroko neskek, ondorioz, ezin izan zuten, aurreko denboraldian bezala, B trainerua itsasoratu. Bestalde, A Cabana eta Amegrove elkarteek ontzia bakarrik osatzea lortu zuten eta aurreko urteetan izandako akordioak bertan behera utzi zituzten, A Cabanak Mugardosekin eta Amegrovek Cesantesekin. Azken horrek Bueuko arraunlariekin batera osatu behar izan zuen trainerua 2025ean (lehen aldia izan zen Bueuk emakumeen taldea osatu zuena); Mugardosek, aldiz, ezin izan zuen ontzia bakarrik itsasoratu. Mecos arraun elkartea, azkenik, ligara itzuli zen 5 urte lehorrean izan ostean. 

# A Cabana elkarteak Mugardosekin batera parte hartu zuen 2024ko denboraldian.
# Amegrove eta Cesantes elkarteek elkarrekin parte hartu zuten 2024ko denboraldian.

### Estropadak 
Denboraldi honetan 11 estropada eta bandera izan ziren jokoan.

### Sailkapena 

## Erreferentziak 
## Ikus, gainera 
* Galiziako Traineruen Liga
* TKE Ligako 2025eko denboraldia
* KAE Ligako 2025eko denboraldia

## Kanpo estekak 
* GT Ligaren webgunea